CELEX: C2005/171/51
Language: et
Date: 2005-07-09 00:00:00
Title: Kohtuasi T-174/05: Elf Aquitaine'i 27. aprilli 2005. aasta hagi Euroopa Ühenduste Komisjoni vastu

9.7.2005   
            
            
               ET
            
            
               Euroopa Liidu Teataja
            
            
               C 171/31
            
         Elf Aquitaine'i 27. aprilli 2005. aasta hagi Euroopa Ühenduste Komisjoni vastu
   (Kohtuasi T-174/05)
   (2005/C 171/51)
   Kohtumenetluse keel: prantsuse
   Elf Aquitaine, asukoht Courbevoie (Prantsusmaa), esitas 27. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Eric Morgan de Rivery ja Evelyne Friedel.
   Hageja palub Esimese Astme Kohtul:
   
               —
            
            
               esimese võimalusena tühistada komisjoni 19. jaanuari 2005. aasta otsuse nr KOM (2004) 4876 (lõplik) artikli 1 punkt d, osas, milles otsustatakse, et Elf Aquitaine on ajavahemikul 1. jaanuar 1984 — 7. mai 1999 rikkunud EÜ asutamislepingu artiklit 81 ja ajavahemikul 1. jaanuar 1994 — 7. mai 1999 EMP lepingu artiklit 53;
            
         
               —
            
            
               seetõttu tühistada ka (i) 19. jaanuari 2005. aasta otsuse nr KOM (2004) 4876 (lõplik) artikli 2 punkt c, osas, millega mõistetakse Elf Aquitaine'ilt ja Atofina'lt ühise ja solidaarse vastutuse alusel välja trahv summas 45 miljonit eurot; (ii) sama otsuse artikkel 3, millega kohustatakse Elf Aquitaine'i lõpetama väidetav EÜ artikli 81 ja EMP artikli 53 rikkumine; ja (iii) sama otsuse artikli 4 punkt 9 osas, millega adresseeritakse kõnealune otsus Elf Aquitaine'ile;
            
         
               —
            
            
               teise võimalusena tühistada komisjoni 19. jaanuari 2005. aasta otsus nr KOM (2004) 4876 (lõplik) artikli 2 punkt c osas, millega mõistetakse Elf Aquitaine'ilt ja Atofinalt solidaarse vastutuse alusel välja trahv summas 45 miljonit eurot;
            
         
               —
            
            
               või kolmanda võimalusena muuta komisjoni 19. jaanuari 2005. aasta otsuse nr KOM (2004) 4876 (lõplik) artikli 2 punkti c, millega mõistetakse Elf Aquitaine'ilt ja Atofinalt solidaarse vastutuse alusel välja trahv summas 45 miljonit eurot ning vähendada kõnealust trahvisummat kohase tasemeni;
            
         
               —
            
            
               mõista Euroopa Ühenduste Komisjonilt välja kohtukulud.
            
         Õiguslikud alused ja peamised argumendid
   Vaidlustatud otsuses leidis komisjon, et hagejad on osalenud ettevõtjate kooskõlastatud tegevuses, millega jagati omavahel tootmiskvoote ja kliente, on kokkuleppe teel tõstnud hindu, välja arendanud kompensatsioonimehhanismi, vahetanud informatsiooni müügimahtude ja hindade kohta ning osalenud regulaarsetel kohtumistel ja muudel kokkusaamistel, mille eesmärgiks on olnud ülalloetletud piirangute kokkuleppimine ja nende elluviimine. Nende rikkumiste eest määras komisjon hagejale trahvi.
   Hageja väidab, et vaidlustatud otsus arvab talle süüks tema tütarettevõtja poolt täide saadetud rikkumise, ning ta taotleb otsuse tühistamist järgmistel alustel:
   
                
            
            
               Esiteks toob hageja välja kaitseõiguste rikkumise. Ta väidab, et komisjon ei ole oma argumente vastuväiteteatises selgelt väljendanud, ei ole täitnud temal lasuvat tõendamiskoormust ning ega ole arvestanud haldusmenetluse tulemuseks olevaid asjaolusid.
            
         
                
            
            
               Teise alusena toob hageja välja vaidlustatud otsuse väidetava ebapiisava põhjendatuse, arvestades seisukoha uudsust, millele komisjoni asub tütarettevõtte käitumise hagejale süüks arvamisega, samuti väidetava vastuste mitteandmise hageja vastuväidetele.
            
         
                
            
            
               Lisaks toob hageja kolmanda alusena välja vastuolu rikkumise temale süüks arvamise ja tõdemuse vahel, et tütarettevõtja kaasatus oli lõppenud madalamal tasemel.
            
         
                
            
            
               Tütarettevõtja rikkumiste emaettevõtjale süüks arvamist puudutavate sätete väidetav eiramine on neljas alus, millele hageja tugineb.
            
         
                
            
            
               Edasi, viienda alusena, väidab hageja, et vaidlustatud otsus eksib mitmete aluspõhimõtete vastu, mida tunnustatakse kõigis erinevates liikmesriikides ja mis kuuluvad ühenduse õiguskorda, näiteks karistuse seotus isikuga, legaliteedi põhimõte ja süütuse presumptsiooni üldpõhimõte.
            
         
                
            
            
               Kuues alus tugineb mitmetel rikkumistel, mida komisjon on väidetavatelt toime pannud tema poolt läbi viidud vaidlustatava otsuse vastuvõtmismenetluse käigus ning mis on hageja väitel toonud kaasa hea halduse põhimõtte rikkumise.
            
         
                
            
            
               Seitsmenda alusena toob hageja esile kriteeriumide uudsuse, mille alusel arvatakse kontsernide tütarettevõtjate rikkumine süüks emaühingutele ning mis vaidlustatud otsuses kasutusele võetuna rikuvad õiguskindluse põhimõtet.
            
         
                
            
            
               Kahe järgneva alusena väidab hageja, et komisjon on moonutanud esitatud dokumentaalseid tõendeid ning et vaidlustatud otsuse puhul on tegemist võimu kuritarvitamisega.
            
         
                
            
            
               Teise võimalusena taotleb hageja trahvi tühistamist alusel, et arutluskäik, mida Komisjoni on trahvi määramisel järginud, on täiesti seosetu.
            
         
                
            
            
               Kolmanda võimalusena taotleb hageja trahvisumma vähendamist.